এ প্রসঙ্গে ১৯৭৭ সালের একটা ঘটনা কথা মনে পড়ছে। তখন মরহুম মির্জা গোলাম হাফিজ ছিল একাধারে জাতীয় সংসদের স্পিকার ও ঢাকার মতিঝিল, সবুজবাগ ও খিলগাঁও থানার ঢাকা-৬ এর জাতীয় সংসদের সদস্য। তখন সারা দেশের প্রাথমিক বিদ্যালয়ের নাজুক অবস্থা। বিদ্যালয়ের বার্ষিক কন্টিজেন্সি ছিল সর্বমোট ২৪ টাকা। ১৫জন ওয়ার্ড কমিশনার ও তৎকালীন জেলা বিদ্যালয় পরিদর্শক, ঢাকা মরহুম আজিজুল হক প্রাথমিক শিক্ষক প্রতিনিধি হিসেবে আমি স্পিকার মহোদয়ের কক্ষে এলাকার প্রাথমিক শিক্ষার সমস্যা নিয়ে আলোচনা সভায় উপস্থিত ছিলাম। তৎকালীন ওয়ার্ড কমিশনারবৃন্দ বিদ্যালয়ের আনুসাঙ্গিক খরচের টাকা মাসে ২ টাকা দেওয়ার জন্য জেলা বিদ্যালয় পরিদর্শক, ঢাকাকে চরমভাবে নাস্তানাবুদ করেন। বিদ্যালয় পরিদর্শক মহোদয় তার বক্তব্য সিনেমার একটা গানের কলি দিয় শুরু করেন, “আমরা পুতুল, যেমনে নাচায় তেমনি নাচি, পুতুলের কী দোষ”। তার মানে সরকার ২টা টাকা বরাদ্দ দেয়।